CELEX: 32022D1263
Language: sl
Date: 2022-07-19 00:00:00
Title: Izvedbeni sklep Komisije (EU) 2022/1263 z dne 19. julija 2022 o zaključku protisubvencijskega postopka za uvoz nekaterih sistemov grafitnih elektrod s poreklom iz Ljudske republike Kitajske

20.7.2022   
               
               
                  SL
               
               
                  Uradni list Evropske unije
               
               
                  L 191/81
               
            
         IZVEDBENI SKLEP KOMISIJE (EU) 2022/1263
         z dne 19. julija 2022
         o zaključku protisubvencijskega postopka za uvoz nekaterih sistemov grafitnih elektrod s poreklom iz Ljudske republike Kitajske
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2016/1037 Evropskega parlamenta in Sveta z dne 8. junija 2016 o zaščiti proti subvencioniranemu uvozu iz držav, ki niso članice Evropske unije (1) (v nadaljnjem besedilu: osnovna uredba), in zlasti člena 14(1) Uredbe,
         ob upoštevanju naslednjega:
         1.   POSTOPEK
         
         1.1   Začetek protisubvencijskega postopka
         
         
                     (1)
                  
                  
                     Komisija je 4. oktobra 2021 prejela pritožbo v skladu s členom 10 osnovne uredbe, ki so jo vložile družbe Graphite Cova GmbH, Showa Denko Carbon Holding GmbH in Tokai ErftCarbon GmbH (v nadaljnjem besedilu: pritožniki).
                  
               
                     (2)
                  
                  
                     Evropska komisija je 18. novembra 2021 po posvetovanju z vlado Ljudske republike Kitajske 16. novembra 2021 začela protisubvencijski postopek za uvoz sistemov grafitnih elektrod s poreklom iz Ljudske republike Kitajske v Unijo. V Uradnem listu Evropske unije je objavila obvestilo o začetku (v nadaljnjem besedilu: obvestilo o začetku) (2).
                  
               
                     (3)
                  
                  
                     Evropska komisija je 6. aprila 2022 uvedla dokončne dajatve v ločenem protidampinškem postopku za uvoz enakega izdelka s poreklom iz Ljudske republike Kitajske (3).
                  
               1.2   Obdobje preiskave in obravnavano obdobje
         
         
                     (4)
                  
                  
                     Obdobje preiskave je trajalo od 1. januarja 2020 do 31. decembra 2020. Obravnavano obdobje je trajalo od 1. januarja 2017 do 31. decembra 2020.
                  
               1.3   Zainteresirane strani
         
         
                     (5)
                  
                  
                     Komisija je v obvestilu o začetku zainteresirane strani pozvala, naj z njo stopijo v stik, če želijo sodelovati v preiskavi. Poleg tega je o začetku preiskave izrecno obvestila pritožnike, znane proizvajalce in združenja Unije ter vlado Ljudske republike Kitajske ter jih povabila k sodelovanju.
                  
               
                     (6)
                  
                  
                     Zainteresirane strani so imele možnost, da predložijo pripombe o začetku preiskave in zahtevajo zaslišanje pred Komisijo in/ali pooblaščencem za zaslišanje v trgovinskih postopkih.
                  
               2.   IZDELEK V PREISKAVI
         
         
                     (7)
                  
                  
                     Izdelek v tej preiskavi so grafitne elektrode, ki se uporabljajo za električne peči, nasipne gostote 1,5 g/cm3 ali več in električne upornosti 7,0 μ.Ω.m ali manj, ne glede na to, ali so opremljene s šobami (v nadaljnjem besedilu: izdelek v preiskavi).
                  
               3.   UMIK PRITOŽBE
         
         
                     (8)
                  
                  
                     Pritožniki so v svojem dopisu Komisiji z dne 9. maja 2022 umaknili svojo pritožbo.
                  
               
                     (9)
                  
                  
                     V skladu s členom 14(1) osnovne uredbe se postopek lahko zaključi, razen če tak zaključek ne bi bil v interesu Unije.
                  
               
                     (10)
                  
                  
                     V preiskavi ni bilo ugotovljeno, da tak zaključek ne bi bil v interesu Unije.
                  
               4.   SKLEP IN RAZKRITJE
         
         
                     (11)
                  
                  
                     Komisija je zato menila, da bi bilo treba postopek zaključiti.
                  
               
                     (12)
                  
                  
                     Zainteresirane strani so bile o tem ustrezno obveščene in so imele možnost predložiti pripombe.
                  
               
                     (13)
                  
                  
                     Komisija ni prejela pripomb, ki bi kazale, da tak zaključek ne bi bil v interesu Unije.
                  
               
                     (14)
                  
                  
                     Ta sklep je v skladu z mnenjem odbora, ustanovljenega s členom 25(1) osnovne uredbe –
                  
               SPREJELA NASLEDNJI SKLEP:
         
            Člen 1
            Protisubvencijski postopek za uvoz nekaterih sistemov grafitnih elektrod s poreklom iz Ljudske republike Kitajske se zaključi.
         
         
            Člen 2
            Ta sklep začne veljati dan po objavi v Uradnem listu Evropske unije.
         
         
            V Bruslju, 19. julija 2022
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 176, 30.6.2016, str. 55.
         
            (2)  Obvestilo o začetku protisubvencijskega postopka za uvoz nekaterih sistemov grafitnih elektrod s poreklom iz Ljudske republike Kitajske (UL C 466, 18.11.2021, str. 6).
         
            (3)  Izvedbena uredba Komisije (EU) 2022/558 z dne 6. aprila 2022 o uvedbi dokončne protidampinške dajatve in o dokončnem pobiranju začasne dajatve, uvedene na uvoz nekaterih sistemov grafitnih elektrod s poreklom iz Ljudske republike Kitajske (UL L 108, 7.4.2022, str. 20).